- Захад дае і адукацыю, і бачанне бізнесу, якое тут пачынае прыжывацца. У Беларусі зявіліся экспаты, якіх наймае на працу беларускі бізнес. Калі ў Расіі, Украіне экспаты працуюць у філіялах заходніх кампаній, то ў нас - у буйных беларускіх прыватных кампаніях. Нашы кампаніі наймаюць еўрапейскіх менеджэраў, інжынераў, тэхнолагаў. Не бачу, чаму на гэтыя пазіцыі не могуць прэтэндаваць беларусы, якія атрымалі адукацыю і досвед працы на Захадзе. Узровень заробкаў для такіх спецыялістаў становіцца супастаўным, але калі ты пачынаеш лічыць грошы, то аказваецца, што нават калі заробак тут менш, але свабодная грашовая рэшта такая ж, як на Захадзе, ці нават вышэй. Тут ніжэйшыя цэны, наяўнасць паблізу блізкіх сваякоў дазваляе карыстацца сямейнымі рэсурсамі, напрыклад, у выхаванні дзяцей.